Дейвид Бекъм, Виктория Бекъм и как футболистът се пошегува със съпругата си - Lifestyle.bg
27.05.2020 17:06:23
Ако сме последователи на Виктория Бекъм в социалните мрежи, няма как да не сме забелязали един факт - че на снимките никога не се усмихва. Е, почти никога.
В профила на Круз Бекъм (с над един милион последователи) се появи негово селфи с майка му. Двамата са по халати, снимат се пред огледалото, а Виктория е с толкова широка усмивка, че не прилича на себе си.
Описанието под снимката гласи: "Очевидно майка ми се усмихва", допълнено с щастливо човече и сърчице.
Публикация, споделена от C (@cruzbeckham) на Май 26, 2020 в 4:02 PDT
Явно госпожа Бекъм е обект на шеги заради сериозния си вид не само от последователите, но и от семейството си. А съпругът й Дейвид не пропусна възможността да коментира необичайно усмихната й снимка.
"Колко са бели зъбите на мама Виктория? Като на Рос от "Приятели", пошегува се бившия футболист.
Надали спайската е останала обидена от шегите по неин адрес, въпреки че не им отговори по никакъв начин.
Преди месеци Виктория призна, че в началото на звездния си път се е криела зад своя щит и нарочно не е демонстрирала емоции, в това число и усмивки. И това се превръща в неин навик за години наред, пише ELLE.
Спомени от семейния албум на Виктория Бекъм
Сега, когато е на 45, тя започва малко по-малко да придобива тази увереност, която повече от нас смятат, че има в излишък. Надяваме се в резултат на това да виждаме все по-често ослепително бялата й усмивка.
Лайфстайл / Звезди / Дейвид Бекъм, Виктория Бекъм и как футболистът се пошегува със съпругата си